b'\n_START_ARTICLE_\nCharles Albert Symroski\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8danju srednje \xc5\xa1ole leta 1930 je za eno leto \xc5\xa1tudiral na Tehnolo\xc5\xa1kem in\xc5\xa1titutu Carnegie, kjer je bil tudi \xc4\x8dlan ROTC, nato pa je naslednje leto pri\xc4\x8del s \xc5\xa1tudijem na West Pointu; \xc5\xa1olanje je kon\xc4\x8dal leta 1935 in postal \xc4\x8dastnik poljske artilerije. Takoj je postal \xc4\x8dlan pentatlonske ekipe Kopenske vojske ZDA, nato pa je bil leta 1936 preme\xc5\xa1\xc4\x8den v 84. poljskoartilerijski polk. Dve leti je bil poveljnik baterije, nato pa je bil poslan na Poljskoartilerijsko \xc5\xa1olo. Sprva je bil \xc5\xa1tudent, nato pa in\xc5\xa1tuktor na Te\xc4\x8daju za baterijske poveljnike. Leta 1943 je postal poveljnik 99., nato pa 605. gorskega artilerijskega poka, nato pa je bil sredi istega leta preme\xc5\xa1\xc4\x8den v 16. oklepno divizijo, kjer je postal sprva poveljnik 397. oklepnega poljskoartilerijskega polka, nato pa 216. oklepnega in\xc5\xbeenirskega bataljona. Sredi leta 1944 je diplomiral na Poveljni\xc5\xa1kem in general\xc5\xa1tabnem kolid\xc5\xbeu Kopenske vojske ZDA on postal G-2 12. oklepne divizije. Pri tej diviziji je ostal vse do konca druge svetovno vojne. Po koncu vojne je ostal v Evropi kot pripadnik 36., nato pa 100. pehotne divizije. Poleti 1946 je bil preme\xc5\xa1\xc4\x8den v Olimpijsko konjeni\xc5\xa1ko ekipi Kopenske vojske ZDA, s katero je predstavljal ZDA na razli\xc4\x8dnih mednarodnih tekmovanjih po Evropi in svetu, vklju\xc4\x8dno s poletnimi olimpijskimi igrami leta 1948 v Londonu.'